b'\n_START_ARTICLE_\nIzidor\n_START_SECTION_\nIzvor imena\n_START_PARAGRAPH_\nIme Izidor izhaja iz gr\xc5\xa1kega imena Is\xc3\xaddoros, ki je zlo\xc5\xbeeno iz imena egiptovske boginje Izide (gr\xc5\xa1ka beseda Isis je nastala iz egip. besede Ese, ki pomeni\xc2\xa0\xc2\xbbsede\xc5\xbe, prestol\xc2\xab), ter gr\xc5\xa1ke besede doron, ki pomeni\xc2\xa0\xc2\xbbdar\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Izidor: 952. Med vsemi mo\xc5\xa1kimi imeni pa je ime Izidor po pogostosti uporabe uvr\xc5\xa1\xc4\x8deno na 169. mesto.\n_START_SECTION_\nOsebni praznik\n_START_PARAGRAPH_\nV slovenski ljudski pesmi je sv. Izidor, kmet, \xc5\xa1panski svetnik ( \xe2\x80\xa0 1150), ki god praznuje 15. maja. Izidor velja za zavetnika kme\xc4\x8dkega stanu in zemljemercev._NEWLINE_Znan pa je tudi Izidor Seviljski, \xc5\xa1kof in cerkveni u\xc4\x8ditelj (\xe2\x80\xa0 636), ki god praznuje 4. aprila.\n_START_SECTION_\nZanimivosti\n_START_PARAGRAPH_\nIme Sidor pri Rusih poleg drugega pomeni tudi\xc2\xa0\xc2\xbbhi\xc5\xa1nik\xc2\xab, dalje\xc2\xa0\xc2\xbbvzdevek oblastnikov, ki brezvestno izkori\xc5\xa1\xc4\x8dajo ljudstvo\xc2\xab. V zvezi s tem so izrazi sidor, ki pomenijo\xc2\xa0\xc2\xbbvre\xc4\x8da za pobiranje dajatev, polna vre\xc4\x8da\xc2\xab\xc2\xa0in Sidorova koza\xc2\xa0\xc2\xbbzapor\xc2\xab.'